Source: https://ispis.sk/judikatura/KSKE/8CoP139/2012
Timestamp: 2020-04-10 17:48:32+00:00
Document Index: 13261683

Matched Legal Cases: ['súd ', 'súd ', 'Súd ', 'súd ', '§ 103', '§ 211', '§ 57', 'súd ', '§ 218']

KSKE 8 CoP 139/2012 - iSpis
iSpis Judikatúra – KSKE 8 CoP 139/2012
KS v Košiciach, dátum 02.05.2012, sp.zn. KSKE 8 CoP 139/2012
OSKE2 23P41/2010
Súd: Krajský súd Košice Spisová značka: 8CoP/139/2012 Identifikačné číslo súdneho spisu: 7210232414 Dátum vydania rozhodnutia: 03. 05. 2012 Meno a priezvisko sudcu, VSÚ: JUDr. Marianna Hrabovecká ECLI: ECLI:SK:KSKE:2012:7210232414.1
Uznesenie Krajský súd v Košiciach vo veci starostlivosti súdu o maloletého R. A. nar. XX.X.S. zastúpeného kolíznym opatrovníkom Úradom práce, sociálnych vecí a rodiny Košice, Staničné námestie č. 9, detašované pracovisko Košice II dieťaťa rodičov: B. E. nar. X.X.S. bývajúcej v L. na I. ulici č. XX a X. A. nar. X.XX.S. bývajúceho v U., A. X, N. v konaní o úprave výkonu rodičovských práv a povinností o odvolaní matky proti rozsudku Okresného súdu Košice II zo 14.12.2011 č.k. 23P 41/2010-84 takto
Súd prvého stupňa rozsudkom zo 14.12.2011 č.k. 23P 41/2010-84 zamietol návrh matky na zverenie maloletého R. do osobnej starostlivosti otca, štátu nepriznal právo na náhradu trov konania z titulu tlmočného a náhradu trov konania účastníkom nepriznal.
Proti tomuto rozsudku podala 15.2.2012 odvolanie matka osobne na Okresnom súde Košice II, ktoré doplnila písomným podaním z 2.4.2012 (č.l. 104 a č.l. 122 spisu) .
Pred prejednaním veci samej, odvolací súd skúmal, či sú splnené podmienky odvolacieho konania. Jednou z podmienok odvolacieho konania je, aby odvolanie bolo podané včas.
Pri skúmaní podmienok odvolacieho konania (§ 103 O.s.p. a § 211 ods. 2 O.s.p.) bolo z údajov na doručenke nepochybne zistené, že rozsudok, proti ktorému bolo podané odvolanie, bol matke maloletého doručený 2.1.2012. Pätnásťdňová lehota na podanie odvolania jej začala plynúť na základe vyššie citovaného zákonného ustanovenia (§ 57 O.s.p.) 3.1.2012 a uplynula 17.1.2012 (utorok) . Pretože matka maloletého B. E. podala odvolanie osobne na Okresnom súde Košice II 15.2.2012, teda po uplynutí zákonom určenej lehoty, odvolací súd ho ako oneskorene podané podľa § 218 ods. 1 písm. a) O.s.p. odmietol bez preskúmania vecnej správnosti napadnutého rozsudku vrátane konania, ktoré mu predchádzalo.